Άποψη του Prinsessegracht στην Χάγη, όπου βρισκόταν η Confrerie Pictura, πίνακας του φαν ντερ Χάαγκεν. Οι μορφές ζωγραφίστηκαν από τον Λούντολφ Λέιντερτς ντε Γιονγκ.
Φαν ντερ Χάαγκεν, *Επίπεδο τοπία με πόλη στο βάθος*, σε ξύλο βελανιδιάς, 38,1 x 52,9 εκ. Gemäldegalerie, Βερολίνο
Ο **Γιόρις Άμπραχαμς φαν ντερ Χάαγκεν** (ολλανδικά: **Joris van der Haagen**, ορθή προφορά **Κορνέλις φαν ντερ Χάαχεν**, περ. 1615 – Χάγη, 23 Μαΐου 1669 (ταφή)) ήταν ζωγράφος της Ολλανδικής Χρυσής Εποχής στη ζωγραφική με ειδίκευση στα τοπία.

Βιογραφία
---------

Δεν είναι ξεκάθαρο πού γεννήθηκε ο φαν ντερ Χάαγκεν, στο Άρνεμ ή στο Ντόρντρεχτ, αλλά τα αρχειακά στοιχεία δείχνουν ότι άρχισε να ζωγραφίζει στο Άρνεμ. Πιθανόν έμαθε ζωγραφική από τον πατέρα του, τον ζωγράφο Άμπραχαμ φαν ντερ Χάαγκεν. Όταν πέθανε ο πατέρας του το 1639, μετακόμισε στη Χάγη το 1639, όπου και έγινε μέλος της Συντεχνίας του Αγίου Λουκά το 1643. Έναν χρόνο αργότερα έγινε επίτιμος δημότης της Χάγης. Το 1656 ήταν ένα από τα ιδρυτικά μέλη της *Confrerie Pictura*, (Αδελφότητας των Ζωγράφων) που βρισκόταν στο Princessegracht, στη Χάγη. Ο πίνακας του Princessegracht που έκανε αυτήν την περίοδο μάλλον δείχνει το κτήριο στην αρχική του μορφή, πριν την ανακαίνιση που του άλλαζε εντελώς όψη.

Κληρονομία
----------

Είναι γνωστός για τα τοπία του, και ειδικά για τις *απόψεις* διαφόρων πόλεων του ανατολικού μέρους της Ολλανδίας. Κάποιες φορές συνεργαζόταν με άλλους ζωγράφους, οι οποίοι ζωγραφίζανε στα τοπία φιγούρες. Τα στοιχεία δείχνουν ότι έχει συνεργαστεί με τους Dirck Wyntrack, Πάουλους Πόττερ, Ludolf Leendertsz de Jongh, Jan Wijnants και Nicolaes Berchem.

Σύμφωνα με τον Άρνολντ Χαουμπράκεν χρησιμοποιούσε μπλε στάχτη για να φτιάξει το πράσινο χρώμα, το οποίο είχε ξεθωριάσει το 1715, όταν είδε του πίνακές του στο Άμστερνταμ. Παρά αυτό το πρόβλημα, οι πίνακες πουλήθηκαν σε υψηλές τιμές. Κάποιοι λίγοι πίνακές του υπάρχουν σε κάποια Βρετανικά ιδρύματα, με εξαίρεση το Μουσείο του Ντέρμπι το οποίο έχει ένα τοπίο που "ακολουθεί" την τεχνοτροπία του.

Στις αρχές του 2015 η Ολλανδική βασιλική οικογένεια ανακοίνωσε την επιστροφή στους απογόνους του νόμιμου ιδιοκτήτη του πίνακα του φαν ντερ Χάαγκεν, *Το δάσος της Χάγης με θέα στο ανάκτορο Χάους τεν Μπος*, ο οποίος είχε αποσπαστεί από τους Ναζί από τον ιδιοκτήτη του, και τον οποίο είχε αγοράσει η Βασίλισσα της Ολλανδίας Τζουλιάνα αγνοώντας την ιστορία του.

Παραπομπές
----------

1. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 122414217. Ανακτήθηκε στις 12  Αυγούστου 2015.
2. ↑  *Athenaeum*. 7100. Ανακτήθηκε στις 9  Οκτωβρίου 2017.
3. ↑  (Ολλανδικά) *RKDartists*. 34834. Ανακτήθηκε στις 9  Οκτωβρίου 2017.
4. ↑  «Joris Van Der Hagen». (Αγγλικά) *Benezit Dictionary of Artists*. Oxford University Press. 2006. B00082541. ISBN-13 978-0-19-977378-7.
5. ↑  *The Fine Art Archive*. cs.isabart.org/person/31403. Ανακτήθηκε στις 1  Απριλίου 2021.
6. ↑  Haagen, Joris van der[*νεκρός σύνδεσμος*] at the RKD databases
7. ↑  J. van Hagen biography in *De groote schouburgh der Nederlantsche konstschilders en schilderessen* (1718) by Arnold Houbraken, courtesy of the Digital library for Dutch literature
8. ↑  van der Haagen Αρχειοθετήθηκε 2012-07-22 at Archive.is, BBC, accessed August 2011
9. ↑

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιόρις φαν ντερ Χάαγκεν** |

* Joris van der Haagen in the Rijksmuseum.
* Collaboration of Dirck Wyntrack and Joris van der Haagen

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 76585693
* **Europeana**: agent/base/32237
* LCCN: nr2001015576
* ISNI: 0000 0000 8157 1681
* GND: 122414217
* BNF: cb14960025v (data)
* BPN: 17622013
* ULAN: 500002745
* KulturNav: id
* RKD: 34834

 |

 |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Τέχνη
* Πύλη:Ζωγραφική
 |

 |